CELEX: 32011R1020
Language: lv
Date: 2011-10-14 00:00:00
Title: Komisijas Īstenošanas regula (ES) Nr. 1020/2011 ( 2011. gada 14. oktobris ), ar ko groza Īstenošana regulu (ES) Nr. 543/2011 attiecībā uz maksimālo atbalsta summu par nektarīnu un persiku izņemšanu no tirgus

15.10.2011   
            
            
               LV
            
            
               Eiropas Savienības Oficiālais Vēstnesis
            
            
               L 270/14
            
         KOMISIJAS ĪSTENOŠANAS REGULA (ES) Nr. 1020/2011
   (2011. gada 14. oktobris),
   ar ko groza Īstenošana regulu (ES) Nr. 543/2011 attiecībā uz maksimālo atbalsta summu par nektarīnu un persiku izņemšanu no tirgus
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 103.h pantu saistībā ar tās 4. pantu,
   tā kā:
   
               (1)
            
            
               Regula (EK) Nr. 1234/2007 un Komisijas 2011. gada 7. jūnija Īstenošanas regula (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), paredz noteikumus krīzes pārvarēšanas un novēršanas pasākumu piemērošanai attiecībā uz augļiem un dārzeņiem, kuru ražošana ir ļoti neprognozējama.
            
         
               (2)
            
            
               Tirgū var izveidoties augļu un dārzeņu pārpalikums, kas var būtiski kaitēt tirgum. Šādā gadījumā krīzes pārvarēšanas un novēršanas pasākumi var ietvert produktu izņemšanu no tirgus, kā minēts Regulas (EK) Nr. 1234/2007 103.c panta 2. punkta a) apakšpunktā un Īstenošanas regulas (ES) Nr. 543/2011 75. pantā, lai stabilizētu ražotāju cenas.
            
         
               (3)
            
            
               Saskaņā ar Īstenošanas regulas (ES) Nr. 543/2011 79. panta 1. punktu minētās regulas XI pielikumā noteiktas maksimālās atbalsta summas par tajā minēto produktu izņemšanu no tirgus. Šīs summas ir jānosaka, lai nepieļautu, ka izņemšana kļūst par pastāvīgu produktu noieta alternatīvu salīdzinājumā ar to laišanu tirgū, un vienlaikus nodrošinātu, ka izņemšana ir efektīvs instruments krīzes novēršanai un pārvarēšanai.
            
         
               (4)
            
            
               Ņemot vērā pašreizējo situāciju tirgū attiecībā uz persikiem un nektarīniem un lai mazinātu šīsvasaras pēkšņā cenu krituma ietekmi, būtu jāpielāgo maksimālās atbalsta summas par persiku un nektarīnu izņemšanu no tirgus.
            
         
               (5)
            
            
               Tāpēc attiecīgi būtu jāgroza Īstenošanas regula (ES) Nr. 543/2011.
            
         
               (6)
            
            
               Jaunās atbalsta summas ir lietderīgi piemērot no 2011. gada 19. jūlija, jo tajā laikā kļuva skaidrs, cik liela ir persiku un nektarīnu cenu krituma nozīme. Tādēļ šai regulai būtu jāstājas spēkā tās publicēšanas dienā.
            
         
               (7)
            
            
               Lauksaimniecības tirgu kopīgās organizācijas pārvaldības komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 543/2011 XI pielikumu aizstāj ar šīs regulas pielikuma tekstu.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   To piemēro no 2011. gada 19. jūlija.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 14. oktobrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 299, 16.11.2007., 1. lpp.
   
      (2)  OV L 157, 15.6.2011., 1. lpp.
   
      PIELIKUMS
      
         
            “XI PIELIKUMS
            
               Maksimālā atbalsta summa no tirgus izņemtajiem produktiem saskaņā ar 79. panta 1. punktu
            
            
                        (EUR/100 kg)
                     
                  
                        Produkts
                     
                     
                        Maksimālais atbalsts
                     
                  
                        Ziedkāposti
                     
                     
                        10,52
                     
                  
                        Tomāti
                     
                     
                        7,25
                     
                  
                        Āboli
                     
                     
                        13,22
                     
                  
                        Vīnogas
                     
                     
                        12,03
                     
                  
                        Aprikozes
                     
                     
                        21,26
                     
                  
                        Nektarīni
                     
                     
                        26,90
                     
                  
                        Persiki
                     
                     
                        26,90
                     
                  
                        Bumbieri
                     
                     
                        12,59
                     
                  
                        Baklažāni
                     
                     
                        5,96
                     
                  
                        Melones
                     
                     
                        6,00
                     
                  
                        Arbūzi
                     
                     
                        6,00
                     
                  
                        Apelsīni
                     
                     
                        21,00
                     
                  
                        Mandarīni
                     
                     
                        19,50
                     
                  
                        Klementīni
                     
                     
                        19,50
                     
                  
                        Sacumas
                     
                     
                        19,50
                     
                  
                        Citroni
                     
                     
                        19,50”